St Peters Place | LekkeSlaap
Vanaf R7 500 per nag(plek vir 12)
St Peters Place is 'n intieme, privaat en gerieflike selfsorghuis met Victoriaanse elemente. Dit is in die voorstad Houghton Estate in Noordelike Johannesburg. Hierdie huis is ideaal vir sakereisigers, gesinne en vakansiegangers.
Dié huis bied verblyf aan tot 12 gaste en beskik oor 6 luukse slaapkamers. Elke slaapkamer het 'n koninggrootte-bed en 'n en suite-badkamer met 'n bad en stort, of slegs 'n stort. Daar is lugversorging, 'n TV en 'n tee- en koffiestasie.
Die kombuis is ten volle toegerus vir selfsorg met 'n stoof, oond, yskas-vrieskas, mikrogolfoond, ketel en broodrooster. Daar is 'n groot eetarea, 'n knus sitarea en 'n groot kroegarea wat na 'n pragtige tuin en swembad-area lei. Buite is daar 'n onderdakpatio met sitplekke en braaigeriewe.